b'\n_START_ARTICLE_\nHarilik ristirohi\n_START_SECTION_\nKirjeldus\n_START_PARAGRAPH_\nHarilikul ristirohul on sopilis-sulgl\xc3\xb5hised, peaaegu paljad lehed. \xc3\x95isikus on ainult putk\xc3\xb5ied, keel\xc3\xb5ied puuduvad. \xc3\x9cldkatise sisemised lehed paljad, enamasti mustatipulised. V\xc3\xa4limisi katiselehekesi on rohkesti, need on samuti mustatipulised. Taime tavaline k\xc3\xb5rgus on 5\xe2\x80\x9340 cm. V\xc3\xb5ib k\xc3\xb5ige kergemini segi minna mets-ristirohuga.\n_START_SECTION_\nLevik ja kasvukohad\n_START_PARAGRAPH_\nHarilik ristirohi on looduslikult tsirkumpolaarse levilaga. Eestis tavaline, kasvades aedades ja p\xc3\xb5ldudel umbrohuna, teeservadel ja mererannikul.\n_START_SECTION_\nKasutamine\n_START_PARAGRAPH_\nUmbrohi. Alkaloidide senetsioniini ja senetsiini sisalduse t\xc3\xb5ttu ravimtaim, verejooksu sulgeva toimega. \xc3\x95itsemisajal leidub taimes umbes 25 mg% C-vitamiini. Kariloomad harilikku ristirohtu ei s\xc3\xb6\xc3\xb6, seemnised on aga meelep\xc3\xa4raseks toiduks kanaarilindudele.'